Insula Heard
Insula Heard est insula Oceani Indici inter archipelagum Kerguelenensem et Antarcticam sita. Pars territorii Australiae insulae Heard et MacDonald est. Insula Heard est mons ignifer Cacumen Mawson (Mawson Peak, altitidinis 2745 m), glaciariis et nive opertus. Inhabitabilis est. In litoribus Aptenodytae patagonici, Arctocephali gazellae et tropicales, Miroungae leoninae abundant. Insula ab Ioanne Heard venatore phocarum Americano anno 1853 primum inventa est.